आइ कम्पनीक मालिकक ऑफिसमे हड़कम्प मचल छलै । ओकर प्राइभेट सेक्रेटरी बबाल मचा देने छलै । जखन सेक्रेटरी दरमाहा बढ़ेबाक बात कहलकै तँ मालिक बाजल रहए "अहाँ हमरा खुश कऽ दिअ, हम अहाँकेँ खुश कऽ देब । "
ताहिपर सेक्रेटरी फरिछेबाक बात कहलकै तँ मालिक बाजल "मने ऑफ टाइममे अहाँ हमरा दैहिक सुख दिअ । "
सेक्रेटरी तामसे लहलह कऽरऽ लागल । मालिककेँ घिसिया कऽ बाहर आनलक आ बाजल "जँ एहने नोकरी कऽ टाका कमेबाक रहितए तँ कोठापर बैस जैतौं । इज्जतक टाका नीक लागैत अछि हमरा । हम कोनो बिकाउ नै छी । तोरे एहन नीच मालिक-सेक्रेटरीकेँ बदनाम कऽ दैत अछि । "
ओहि सेक्रेटरीक साहसक चलते मालिक अपने ऑफमे लाजे धरतीमे धसल जा रहल छल । 